**De jăratec umede palmele rugii**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*din sertarul cu păpuși\*

îmi doresc să știu

cine-i străinul ce pipăie cu grijă

valvele dimineții înainte de-a se expune

morții repetitive

cu smerenia agățată în falange de rouă

centrează în mudrele cărnii

duhul cel fără de nume

inițiază ritualul nașterii din spuma ochiului oceanic

ascultă adâncul alege fonemele perlate

sidefiul șlefuiește înțelepciune

adunat din cămășile morții

vămuit de respirații din ce în ce mai înalte

codează misterul în molecula viului

ce se vrea de cel ce are așii

dar ține liber jocul

virajele inimii din ce în ce mai strânse

serpentinele efemerului

amețitoare

somnul pândindu-te ca un virus

ucigător

dorul și răul de înălțime scufundarea de bună voie

într-un abis asumat

străinul mută pietrele dominoului dinlăuntru

brațele se-ngroapă în zboruri

până la umărul durerii

singure

așteaptă să decojești pupilei umbrele

silabelor să le redai

gravitația tăcerii

ce se poate extras din ce se știe

contur de veșnicie străinul impregnează materiei

membrana de fluturi acoperă

îngenuncherile

cascadele sângelui nu ascultă de bici

rotund se-învârt dragonii albi în spițele sorții

ceea ce trebuia

se rumenește-n cuptorul de apă

minunat deconspiră identitatea pâinea de lavă

după ce străinul încuie noaptea

pe coastele lui în mine cobor îi voi hrăni timpului toate dimensiunile

ruga învolbură ceruri

dansul expansiunii însămânțează cromatic luminii

bobul magic de sub limba Tatălui

dimineața deschide porțile infinitului